14/05/2015 | Administración LocalMunicipal
Val do Dubra
Regulamento de ficheiros de datos de carácter persoal do concello de Val do Dubra

A Constitución Española, no seu artigo 18, recoñece coma un dereito fundamental o dereito ao honor, á intimidade persoal e á propia imaxe e establece que “a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos”. Neste senso, a Lei orgánica 15/1999, do 13 de decembro, de protección de datos de carácter persoal ten por obxecto garantir e protexer no relativo aos datos persoais, liberdades públicas e dereitos fundamentais das persoas físicas e, especialmente da súa honra e intimidade persoal e familiar. No artigo 20 da dita lei disponse que a creación, modificación ou supresión dos ficheiros das Administracións públicas só poderá facerse por medio de disposición xeral publicada no Boletín Oficial do Estado ou diario oficial correspondente. Así mesmo, a disposición adicional primeira da devandita lei obriga ás administracións públicas responsables de ficheiros automatizados a adecuarse á citada lei orgánica, debendo aprobar a pertinente disposición de regulación do ficheiro ou adaptar a existente. Ademais, os artigos 52 ao 54 do Real Decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, regulan a creación, modificación ou supresión de ficheiros de titularidade pública. Por outra banda, de acordo coa Lei 7/1985, do 2 de abril, reguladora das bases do réxime local, correspóndelle ao Pleno a aprobación do presente 1. O presente regulamento ten por obxecto a creación e regulación dos ficheiros de datos de carácter persoal, automatizados e non automatizados, dependentes da alcaldía do Concello de VAL DO DUBRA, que se relacionan no anexo I do presente regulamento, coa denominación e características que se sinalan nel.2. A regulación dos ficheiros de datos de carácter persoal determina a finalidade dos ditos ficheiros, as persoas ou colectivos sobre os que se obteñen os datos, o procedemento de recollida de datos, a estrutura básica do ficheiro e a descrición dos tipos de datos de carácter persoal incluídos, a cesión dos datos, o órgano responsable dos ficheiros, os servizos ou unidades ante os que se pode exercitar o dereito de acceso, rectificación, cancelación e oposición, e o nivel de medidas de seguridade correspondentes a cada un destes ficheiros, en aplicación da L. O. 15/1999, e da súa normativa de desenvolvemento.1. Créanse os ficheiros de datos de carácter persoal do Concello de VAL DO DUBRA que figuran como anexo I do presente, co contido recollido no artigo 20 da Lei orgánica de protección de datos de carácter persoal e no artigo 54.1 do Real Decreto 1720/2007.2. Os ficheiros de datos de carácter persoal do Concello de VAL DO DUBRA rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables.1. Modifícanse os ficheiros de datos de carácter persoal do Concello de VAL DO DUBRA xa inscritos, que figuran como anexo II do presente, co contido recollido no artigo 20 da Lei orgánica de protección de datos de carácter persoal e no artigo 54.1 do Real Decreto 1720/2007.2. Os ficheiros de datos de carácter persoal do Concello de VAL DO DUBRA rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables. Os datos de carácter persoal rexistrados nos ficheiros que se indican e dos que o Concello de VAL DO DUBRA é o responsable, só poderán utilizarse para a finalidade expresamente prevista e por persoal debidamente autorizado.1. A titularidade e responsabilidade dos ficheiros de datos de carácter persoal do Concello de VAL DO DUBRA corresponde ao propio Concello, representado pola persoa que ocupe a Alcaldía.2. Por outra banda, consideraranse encargados do ficheiro as persoas que leven a cabo, por conta da persoa responsable, o tratamento dos datos recollidos neles, segundo o establecido, particularmente para cada ficheiro, no anexo I do presente. Aplicarase ao respecto o réxime establecido no artigo 21 da Lei orgánica 15/1999 e o especificado para cada ficheiro.1. O Concello de VAL DO DUBRA implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real Decreto 1720/2007, do 21 de decembro, polo que se aproba o Regulamento de desenvolvemento da Lei orgánica 15/1999, de protección de datos de carácter persoal.2. Así mesmo, o Concello de VAL DO DUBRA velará porque os ficheiros se utilicen para as finalidades que motivaron a súa creación e polo persoal debidamente autorizado. Do mesmo xeito, velarase, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para os que se obtiveron. As persoas ás que se lles soliciten datos persoais serán informadas previamente de modo expreso, preciso e inequívoco, nos termos que dispón o artigo 5 da Lei orgánica 15/1999 do 13 de decembro, sen prexuízo dos supostos exceptuados na lei. O órgano ante o que se poden exercer os dereitos de acceso, rectificación, cancelación ou oposición con relación a calquera dos ficheiros municipais de datos de carácter persoal establecerase particularmente para cada ficheiro, sendo por defecto ante a Alcaldía-Presidencia. Queda derrogado o regulamento aprobado polo Pleno da Corporación en sesión de data 27 de xullo de 1994. En cumprimento do disposto no artigo 70.2 da Lei 7/1985, do 2 de abril, reguladora das bases de réxime local, o presente regulamento entrará en vigor unha vez publicado o seu texto íntegro no Boletín Oficial da Provincia e transcorrido o prazo previsto no artigo 65.2 da citada lei. O seu texto será notificado á Axencia Española de Protección de Datos para a súa inscrición no Rexistro Xeral de Protección de Datos, no prazo de 30 días dende a publicación da súa norma ou acordo de creación no diario oficial correspondente. A dita notificación realizarase seguindo o procedemento establecido nos artigos 130 e ss. do RD 1720/2007, do 21 de decembro. Ficheiro: AXENTES DE PROMOCIÓN ECONÓMICA. Conforme á normativa de protección de datos persoais establece a obriga de manter actualizada a inscrición dos ficheiros no RXPD. Neste sentido, realízanse as modificacións dos ficheiros xa inscritos con anterioridade, cubrindo as incidencias dos seguintes aspectos: - Non se atopa cumprimentado o apartado de medidas de seguridade. - Na orixe e procedencia dos datos non se especifican os colectivos ou categorías de interesados sobre os que se recaban datos de carácter persoal. Por isto, as estruturas pasan a corresponderse coas seguintes: Motivo de baixa: innecesariedade dos datos incluídos no ficheiro e da necesidade da súa existencia. Procedemento de eliminación: Arquivo histórico por Réxime Local. Val do Dubra, 27 de abril de 2015 O alcalde Ado. Manuel Salvador Yuki Akhigbe Lobeira